****

МЕЖДУНАРОДНА НАУЧНА КОНФЕРЕНЦИЯ

**По повод 1 150-годишнинита**

**от рождението на философа енциклопедист и учител на Изтока**

**Абу Наср ал-Фараби**

СОФИЙСКИ УНИВЕРСИТЕТ „СВ. КЛИМЕНТ ОХРИДСКИ“

**Факултетът по класически и нови филологии**

**Научно-образователният и културен център „Ал-Фараби“ и**

**Катедрата по арабистика и семитология**

*Организират международна конференция на тема*:

„**Учените се обединяват – синергия между хуманитарни и естествени**

**науки в образованието и културата**“

**Място, време:** **гр.** **София, 12–14 октомври, 2020 г., Софийски университет „Св. Климент Охридски“, Ректорат**

Основната цел на международния форум е да даде нов тласък на развитието на науката и образованието чрез нов прочит на творческото наследство на Абу Наср ал-Фараби от гледна точка на съвременния дебат и диалог между Изтока и Запада. Участниците във форума ще обсъдят актуални въпроси, свързани с интеграцията на науката и образованието, както и с тяхното развитие в съвременното общество и култура въз основа на симбиоза между новите технологии и класическите духовни постижения. Ще бъдат демонстрирани иновативни подходи към развитието на науката и обществото.

**Основни тематични области**:

1. Наследството на ал-Фараби – източни и западни перцепции
2. „Добродетелният град“ на ал-Фараби в миналото и настоящето
3. „Класификация на науките“
4. Религия, политика и наука

**НАУЧЕН И ОРГАНИЗАЦИОНЕН КОМИТЕТ**

Проф. д-р Мадлен Данова, Декан на Факултета по класически и нови филологии, Софийски университет „Св. Климент Охридски“ – председател на Научния и организационен комитет

Проф. д-р Симеон Евстатиев, Ръководител на Катедрата по арабистика и семитология, Факултет по класически и нови филологии, Софийски университет „Св. Климент Охридски“

Проф. д-р Иво Панов, Директор на Центъра за източни езици и култури, Софийски университет „Св. Климент Охридски“

Проф. дфн Пламен Макариев, Катедра „Философия“, Софийски университет „Св. Климент Охридски“

Проф. д-р Яна Топалова, Биологически факултет, Софийски университет „Св. Климент Охридски“

Виолета Добичина, Директор на Научно-образователен и културен център „Ал-Фараби“, Софийски университет „Св. Климент Охридски

**Важни дати:**

Срок за изпращане на заявка за участие (**приложена по-долу**):**10.05. 2020 г.**

[Можете да изтеглите заявката тук](http://su-phls.info/wp-content/uploads/2019/12/%D0%97%D0%90%D0%AF%D0%92%D0%9A%D0%90-%D0%97%D0%90-%D0%A3%D0%A7%D0%90%D0%A1%D0%A2%D0%98%D0%95.docx)

Заявилите участие ще бъдат уведомени за решението на Научния и организационен комитет до **15.06.2020 г.**

Срок за изпращане на докладите на одобрените участници: **20.09. 2020 г.**

Докладите на участниците ще бъдат публикувани в специален сборник, след като бъдат рецензирани.

**Програма на конференцията:**

Конференцията ще се проведе в Ректората на Софийски университет „Св. Климент Охридски“. Подробна програма ще бъде изпратена до участниците след получаване на заявките за участие в събитието.

**Работни езици и други въпроси:**

Работните езици на конференцията са **английски и руски**.

**Такса за правоучастие** (включва разходи за публикуване на сборник с доклади, кафе-паузи, два обяда и коктейл за участниците):

**За български граждани** – 80 лв.; докторанти – 40 лв.; студенти – 20 лв., участници без доклад – 20 лв.

**За чуждестранни участници** – 80€; докторанти и студенти – 40€; без доклад – 40€

Таксата следва да бъде преведена с платежно нареждане на банкова сметка:

Софийски университет „Св. Климент Охридски“

БНБ–ЦУ София

BIC: BG52BNBG96613100174301

BIC:BNBGBGSD

В графата „Основание за плащане“ задължително да се посочи: **Такса за участие в научна конференция, Център „Ал-Фараби“, ФКНФ**

|  |  |
| --- | --- |
| e-mail | По въпроси от организационен характер участниците могат да се обръщат на имейла на организаторите: kazakhcentersu@gmail.com |
|  |  |

**ИЗИСКВАНИЯ КЪМ ДОКЛАДИТЕ**

Време за представяне на докладите – 15 минути.

**Всеки доклад следва да включва абстракт и 5 ключови думи**(за докладите на руски език тази информация се подава на руски и английски език, а за докладите на английски език – само на английски език). Абстрактът трябва да бъде един параграф, между 100 и 200 думи, като следва да обобщава целта, методите, резултата и изводите от доклада.

**Максимален обем:**10 страници, включително таблици, фигури и използвана литература; междуредово разстояние – 1,5.

**Page Setup:** Top – 26 mm; Bottom – 20 mm; Left – 20 mm; Right – 20 mm; Paper Size – A4.

**Заглавие:**Font: Times New Roman; Size: 14 pt; Font style: Bold; Alignment: Centered; Effects: Capital letters; (следва 1 празен ред).

**Академична длъжност, научна степен, име и фамилия на автора (съавторите):** Font: Times New Roman; Size: 13 pt; Font style: Bold & Italic; Alignment: Centered.

**Висше училище/Организация/Институция**: Font: Times New Roman; Size: 13 pt; Font style: Bold & Italic, Alignment: Centered; (следва 1 празен ред).

**Основен текст:**Font: Times New Roman; Size: 12 pt; First line: 12 mm; Alignment: Justified; Spacing: 1,5 lines.

**Подзаглавия в основния текст:**Font: Times New Roman; Size: 12 pt; Font style: Bold; Alignment: Centered, (пред и след тях не се оставя празен ред).

**Таблици, графики и фигури:**Центрирани и номерирани отдясно с арабски цифри. Наименованията на таблиците, графиките и фигурите са центрирани, като на таблиците са над тях, а съответно на графиките и фигурите под тях.

**Цитиране:**Под линия, във възходящ ред, Footnote Text – 10 pt; Number format: 1, 2, …

**Библиография:** Следва да бъде представена по следния начин: фамилия на автора, първа буква от първото име, година на публикуването (в скоби), заглавие (италик), издателство и място на издаване, както и евентуално страница. Пример: Smith, D. (2008), The Cultural Foundations of Nations, Blackwell Publishing, Oxford, р.5.